Peter Angerer

** Peter Angerer** rođen 14. jula 1959. u Siegsdorfu u Zapadnoj Njemačkoj (danas Njemačka) je nekadašnji zapadnonjemački biatlonac i olimpijski prvak u biatlonu. Osvajač je Svjetskog kupa u biatlonu.

## Karijera 
### Olimpijske igre 
Angerer je nastupio tri puta na olimpijskim igrama i to na: ZOI 1980, ZOI 1984 i ZOI 1988. Osvojio je jednu zlatnu, dvije srebrne i dvije bronzane medalje. Prvu bronzanu osvojio je u štafeti na ZOI 1980, s Franzom Bernreiterom, Gerhardom Winklerom i Hansom Estnerom iza sovjetske štafete u sastavu: Vladimir Aljikin, Aleksandar Tihonov, Vladimir Barnašov i Anatolij Aljabjev. Na  narednoj olimpijadi osvojio je tri medalje: zlatnu u utrci na 20&nbsp;km, kada je s dva promašaja i prednošću od 1:28.7&nbsp;min bio brži od istočnonjemačkog biatlonca Frank-Petera Roetscha; srebrnu u utrci na 10&nbsp;km s jednim promašajem i zaostatkom od 8.6&nbsp;s u odnosu na pobjednika norveškog biatlonca Eirika Kvalfossa; te bronzanu u  štafeti s Ernstom Reiterom, Walterom Pichlerom i Fritzom Fischerom, zaostavši 13.4&nbsp;s iza sovjetske štafete u sastavu: Dmitrij Vasiljev, Jurij Kaškarov, Algimantas Šalna i Sergej Buligin. Na tim igrama bio je zajedno s Eirikom Kvalfossom najuspješniji biatlonac. Na ZOI 1988. osvojio je srebrnu medalju u štafeti s Ernstom Reiterom, Stefan Höck i Fritzom Fischerom zaostavši 1:07.4&nbsp;min iza sovjetske štafete u sastavu: Dmitrij Vasiljev, Sergej Čepikov, Aleksandar Popov i Valerij Medvedcev.

### Svjetsko prvenstvo 
Peter Angerer je od SP 1981. do SP 1987. nastupio šest puta na Svjetskim prvenstvima. Osvojio je dvije srebrne i tri bronzane medalje. Prvu srebrnu medalju osvojio je na SP 1981. u štafeti s Franzom Bernreiterom, Andreasom Schweigerom i Fritzom Fischerom sa zaostatkom od 2:12.2&nbsp;min u odnosu na istočnonjemačku štafetu u sastavu: Mathias Jung, Matthias Jacob, Frank Ullrich i Eberhard Rösch. Na SP 1983. osvojio je dvije medalje: Srebrnu u sprintu na 10&nbsp;km bez promašaja i zaostatkom od 18.9&nbsp;s u odnosu na pobjednika norveškog biatlonca Eirika Kvalfossa i bronzanu u utrci na 20&nbsp;km, kada je s dva promašaja i zaostatkom od 1:56.4&nbsp;min bio sporiji od pobjednika istočnonjemačkog biatlonca Franka Ullricha. Na narednom prvenstvu u štafeti s Herbertom Fritzenwengerom, Walterom Pichlerom i Fritzom Fischerom osvojio je bronzanu medalju sa zaostatkom od 2:32.2&nbsp;min u odnosu na pobjednčku sovjetsku štafetu u sastavu: Jurij Kaškarov, Algimantas Šalna, Andrej Zenkovi Sergej Buligin. Treću bronzanu osvojio je na SP 1987. u štafeti s Ernstom Reiter, Herbertom Fritzenwengerom i Fritzom Fischerom, kada su zaostali 2:18.8&nbsp;min iza istočnonjemačke štafete u sastavu: Jürgen Wirth, Frank-Peter Roetsch, Matthias Jacob i André Sehmisch.

### Svjetski kup 
Prvi nastup Angerera u Svjetskom kupu bio je u trećoj sezoni 1979/80. u Hedenäsetu 22. marta 1980. u utrci na 10&nbsp;km. kada je osvojio peto mjesto. Ukupno je pobijedio deset puta u utrkama Svjetskog kupa, u sezoni 1982/83. je pobijedio u ukupnom plasmanu, a naredne sezone i u sezoni 1984/85. je bio drugi u ukupnom plasmanu.

## Doping 
Na SP 1986. je pozitivno testiran na metiltestosteron, te mu je oduzeta srebrna medalja u utrci na 10&nbsp;km, kao i bronzana medalja u štafeti s Franzom Wudyjem, Herbertom Fritzenwengerom i Fritzom Fischerom.

## Prestanak karijere 
Aktivnim bavljem biatlonom prestao se baviti 1988.

## Nagrade 
## Privatni život 
## Napomene 
## Reference 
## Vanjski linkovi
* 

Kategorija:Rođeni 1959.
Kategorija:Biografije, Siegsdorf
Kategorija:Zapadnonjemački biatlonci
Kategorija:Biatlonci na Zimskim olimpijskim igrama 1980.
Kategorija:Biatlonci na Zimskim olimpijskim igrama 1984.
Kategorija:Biatlonci na Zimskim olimpijskim igrama 1988.
Kategorija:Zapadnonjemački olimpijci u biatlonu
Kategorija:Osvajači zlatne medalje na Olimpijskim igrama (Zapadna Njemačka)
Kategorija:Osvajači srebrne medalje na Olimpijskim igrama (Zapadna Njemačka)
Kategorija:Osvajači bronzane medalje na Olimpijskim igrama (Zapadna Njemačka)
Kategorija:Osvajači medalja na Zimskim olimpijskim igrama 1980.
Kategorija:Osvajači medalja na Zimskim olimpijskim igrama 1984.
Kategorija:Osvajači medalja na Zimskim olimpijskim igrama 1988.
Kategorija:Osvajači medalja na Svjetskim prvenstvima u biatlonu
Kategorija:Dopingovani biatlonci